SAT RAZREDNIKA – 30.4. – 1 sat

**Priprema materijala uz Dan škole 7.5.2020.**

* **istraživački rad – korelacija sa sadržajima PID-a**

Da je sve, kao što nije, danas bismo bili na školskom izletu, a slijedeći tjedan imali dane naše škole, uz centralni događaj – Dan škole ( Dan otvorenih vrata ) 7.5.2020.

Zato ćemo se pripremiti za obilježavanje istog na ovaj način, a onda pripremiti integrirani dan 7.5. o našoj „školici“, a sadržaji istog su većim dijelom i sadržaji PID-a te će se u sklopu toga i vrednovati.

**Zadatak** : Na web stranicama škole naći ćete mnoštvo podataka o prošlosti naše škole ( znači, naša škola nekad, u prošlosti, jučer) te konkretnih podataka o našoj školi danas ( sadašnjost, suvremeni trenutak). Mi živimo tu sadašnjost, dogodili su nam se veliki, ružni događaji – pa iako su ružni, dogodili su se i njih ćete uvrstiti u važne događaje. Možda ćete pronaći i nešto slično s sadašnjim događajima……

**Prikupi** podatke, materijale, istraži……te zatim **napravi** plakatić ili već što ( sve kreativne ideje su dobrodošle, dapače potrebne i nužne, te isto **prezentiraj** video – uratkom **do 5.5. ( utorak ),** kako bih ja na temelju vaših uradaka mogla osmisliti naš integrirani dan. Osim video uratka, molim da mi pošaljete i slike tih prezentacija, plakata, maketa, modela……..što već vama bude zgodnije……..

**NAPOMENA** : Vjerujem da ćete pronaći dovoljno podataka. Ne traži se šuma. Izdvojite ono što smatrate da je važno ( to su tzv. PRIJELOMNI DOGAĐAJI ). Svakako im odredite vrijeme kako bismo ih poslije mogli zajedno ukomponirati i na našu zajedničku lentu vremena.

Morat ćete za pomoć zamoliti i roditelje !

Postoji mogućnost da je i naša Spomenica škole ( dakle, dokument koji sadrži sve važne događaje u školi ) digitalizirana. Probajte je pronaći u sadržajima virtualne školske knjižnice. Ako ne, guglajte, istraživanje je najprije prikupljanje podataka, proučavanje istih, a tek onda donošenje zaključaka.

Neko će moći više, neko manje, neke će sadržaji zainteresirati više, neki će napraviti jer moraju……sve je to u redu.

U Gornjoj Stubici su prije, a i danas izlazili mali časopisi koji su bilježili događaje, osobe, običaje…….važne i posebne za gornjostubički kraj. Možda mama i tata, djed i baka imaju koji….. bilo bi zgodno prolistati, izdvojiti neki događaj………..

Imate i sadržaje i knjige o 900 godina Stubice. Neke sadržaje o Gornjoj, pa tako i o školstvu, možete naći vezane i uz sadržaje o Donjoj Stubici…….

Ne znam……..vašem vremenu i mašti na volju.

I ne zaboravite……i vaši su preci nepresušni izvor povijesnih sadržaja i povijesnih istina !

**SRETNO I PLODONOSNO VAM ŽELIM!**